बादल, सुखबीर, कैरों के हलकों में बिजली बिल की वसूली कम
रणजीत सागर डैम ने कनेक्शन कटने के डर से 10 करोड़ का ड्राफ्ट भेजा
क्या पावरकॉम 11 मार्च के बाद भी जागता रहेगा : चावला
ओवरऑल एवरेज से काफी कम रहा वसूली का आंकड़ा
दीपकमौदगिल | पटियाला
मंत्रीजी साड्डे, तां फेर बिजली बिल काहदा भरिए। इहदे नाल ही सानूं कुंडी लाउण तों कौण रोकू। यह बात काफी हद तक लागू हो रही है पंजाब सरकार के सीनियर लीडरों की विधानसभा सीटों में। चाहे सीएम परकाश सिंह बादल हों, या फिर सुखबीर बादल और आदेश प्रताप सिंह कैरों। पावरकॉम की पूरे राज्य में बिजली बिल वसूली की जो औसतन कलेक्शन एफिशेंसी है, इन तीनों अकाली लीडरों की सीटों में उससे कम है। यही नहीं, इन लीडरों के इलाकों में एग्रीगेट ट्रांसमिशन एंड कमर्शियल लॉसिस (एटी एंड सी) भी पावरकॉम की ओवरऑल औसत से कहीं ज्यादा है। इन लॉसिस में जहां ट्रांसमिशन लॉस शामिल होते हैं, वहीं बिजली चोरी भी शामिल होती है।
पावरकॉम के मुक्तसर सर्किल के तहत बादल डिवीजन आती है। परकाश सिंह बादल की विधानसभा सीट लंबी के सभी गांव इसी डिवीजन के तहत आते हैं। अब दिलचस्प पहलू यह है कि जहां पावरकॉम की ओवरॉल कलेक्शन एफिशेंसी 93.34 फीसदी है वहीं साल 2016 के दौरान बादल डिवीजन की कलेक्शन एफिशेंसी 80.13 फीसदी ही रही। पावरकॉम के जानकार बिजली बिल कम भरे जाने का एक कारण यह भी मानते हैं कि यह चुनावी साल रहा और बिजली बिल भरने वाले डिफाल्टरों ने इस पहलू का फायदा उठाया। साल 2015 में इस इलाके में कलेक्शन एफिशेंसी 88.08 फीसदी थी, जिसमें साल 2016 में सीधे आठ फीसदी की गिरावट गई।
उधर, डिप्टी सीएम सुखबीर बादल के इलाके जलालाबाद में भी कलेक्शन एफिशेंसी 89.08 फीसदी ही रही जो पावरकॉम की एवरेज से कम है। जलालाबाद में भी चुनावी साल में बिजली बिल कम भरे जाने का ट्रेंड सामने आया क्योंकि साल 2015 में यह एफिशेंसी 95.34 फीसदी थी। बादल परिवार से संबंधित सीनियर अकाली लीडर आदेश प्रताप सिंह कैरों के इलाके पट्टी में तो कलेक्शन एफिशेंसी 77.75 फीसदी पूरे राज्य में ही सबसे कम रही।
चीफ इंजीनियर जगजीत सिंह सुच्चू और एसई कंवर जसवंत सिंह ने बताया कि बाकी पैसे भी वसूलने की बात चल रही है।
बिजली चोरी भी ज्यादा
पावरकॉमअपने एटी एंड सी लॉसिस में बिजली चोरी को भी शामिल करता है। पावरकॉम के यह लॉस ओवरऑल जहां 23.08 फीसदी हैं वहीं साल 2016 में बादल डिवीजन में यह इससे दोगुणा यानि 46.66 फीसदी रहे। कैरों के इलाके पट्टी में तो यह इससे भी ज्यादा यानि 49.21 फीसदी रिकॉर्ड किए गए। सुखबीर बादल के इलाके जलालाबाद में यह लॉस 37.11 फीसदी रिकॉर्ड हुए, जोकि पावरकॉम के ओवरऑल से 14 फीसदी ज्यादा हैं।
hin_Deva hin_Deva bho_Deva hne_Deva mai_Deva hin_Deva hin_Deva hin_Deva hin_Deva hin_Deva hin_Deva